**ПЛАН УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ**

**ОПШТИНА ДИМИТРОВГРАД**

**Децембар 2024. године**

На основу члана 19. Закона о родној равноправности („Службени гласник РС“ број 52/21) од 24. маја 2021. године за потребе општине Димитровград доноси се следећи акт :

**ПЛАН УПРАВЉАЊА РИЗИЦИМА**

**ОД ПОВРЕДЕ ПРИНЦИПА**

**РОДНЕ РАВНОПРАВНОСТИ**

# САДРЖАЈ

[УВОД](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark0)

1. [ОПШТИ ДЕО](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark1) 
   1. [Назив, подаци о седишту и одговорном лицу и лицу за координацију током израде плана](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark2)
   2. [Родно осетљива статистика](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark4)
2. [ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark6)
3. [МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark7) 
   1. [Опште мере](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark8)
   2. [Посебне мере](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark9) 
      1. [Мере које се одређују и случајевима осетно неуравнотежене заступљености полова](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark10)
      2. [Подстицајне мере](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark11)
      3. [Програмске мере](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark12)
4. [ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark13)

[РЕЗИМЕ](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark14)

[ПРИЛОЗИ](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark15)

1. [– Одлука о именовању лица за спровођење мера из обласи родне равноправности и Одлука о усвајању Плана](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark16)
2. [- Списак државних органа и организација цивилног друштва које се баве унапређењем](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark17)

[принципа родне равноправности](file:///C:\Users\User\Desktop\2022\RODNA%20RAVNOPRAVNOST\Plan%20upravaljanja%20rizicima%20od%20povrede%20princima%20RR.docx#_bookmark17)

На основу Закона о родној равноправности („Службени гласник РС“ број 52/21) од 24. маја 2021. године, а у складу са законском обавезом која проистиче из члана 48. став 2. и став 3. овог закона Општина Димитровград донела је одлуку о изради Плана управљања ризицима од повреде принципа родне равноправности (у даљем тексту: План управљања ризицима).

Назив: Општина Димитровград

Адреса: Балканска 2 , 18 320 Димитровград

Матични број: 06867804

ПИБ: 101045378

**УВОД**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама, неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација лица по основу два или више личних својстава без обзира на то да ли се утицај поједних личних својстава може разграничити је вишеструка дискриминација или се не може разграничити (интерсексијска дискриминација).

Законом о родној равноправности уређује се појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом закона и друга питања од значаја за остваривање и унапређење родне равноправности. Наведеним законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

Чланом 13. Закона о родној равноправности дефинисане су врсте планских аката, међу које спада и План управљања ризицима од повреде принципа равноправности. План управљања ризицима од повреде принципа родне равноправности представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења.

Закон о родној равноправности препознао је 16 поља деловања, међу којима и деловање у политичким странкама, синдикалним организацијама и удружењима. У члану 48. овог Закона прецизирана је родна равноправност у политичким организацијама, синдикалним организацијама и удружењима. С тим у вези, у Закону је наведено да право на учлањење у политичку странку, синдикалну организацију и удружење, и активно учешће у раду политичке странке, синдикалне организације и удружења, и раду њихових органа, укључујући и погодности које обезбеђују, остварују се без било ког вида дискриминације на основу пола, односно рода, у складу са актима те организације.

У Националној стратегији за родну равноправност од 2021. до 2030. године дефинисан је **Посебан циљ 2.** Обезбеђене једнаке могућности за остваривање и заштиту људских права као претпоставка развоја и безбедног друштва, **Мера 2.4**. Јачање капацитета, унапређивање институционалног и нормативног оквира родне равноправности у политичком животу и обезбеђивање равноправног учешћа жена и мушкараца, посебно рањивих група у одлучивању о јавним пословима. Ова мера подразумева између осталог усклађивање аката о унутрашњој организацији и уређењу органа јавне власти, аката политичких странака, синдиката и удружења грађана и предузимање посебних мера како би се смањио родни јаз и обезбедила родно уравнотежена заступљеност у управљачким и надзорним телима и на руководећим местима у институцијама, јавним установама, посебно у ЈЛС, месним заједницама, на изборним листама и у органима за спровођење избора, политичким странкама, синдикатима и удружењима грађана и успоставиле претпоставке за равноправно учешће жена и мушкараца и посебно рањивих група у планирању, припреми, доношењу и спровођењу одлука које утичу на њихов положај уз уважавање њихових интереса, потреба и приоритета приликом обликовања и одлучивања о јавним политикама у складу са Законом о родној равноправности (чл. 7, 10, 26, 47 и 48).

Међународни акти и правни оквир Републике Србије на којима се заснива родна равноправност Република Србија је прихватила велики број међународних документа и интегрисала их у домаћи правни систем у циљу остваривања родне равноправности кроз националне законе и јавне политике. На глобалном нивоу, најзначајнији документ који се односи на спречавање дискриминације жена јесте Конвенција о спречавању свих облика дискриминације жена (тзв. CEDAW), коју је Република Србија ратификовала1 и о чијем спровођењу подноси периодичне извештаје Комитету Уједињених нација.

Као чланица УН Република Србија се обавезала и на примену конвенција о људским правима, али на постизање циљева у специфичним областима.

Процес европских интеграција такође подразумева усаглашавање националног законодавства са прописима, посебно директивама Европске уније, и у овој области, које се тичу једнаких шанси и недискриминације, као што су Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања, Директива Савета Европе 78/2000 о дискриминацији. Национално законодавство Републике Србије усаглашено је са конвенцијама Европске уније и Савета Европе (Декларација Савета Европе о једнакости мушкараца и жена као основном принципу демографије, Европска конвенција о људским правима и др.).

Осим докумената који су усвојени са циљем примене међународних обавеза Република Србија гарантује равноправност жена и мушкараца и обавезује све државне органе да раде на оставривању равноправности жена и мушкараца. Члан 15. Устава Републике Србије гласи „Држава јемчи равноправност жена и мушкараца и развија политику једнаких могућности“.

**Међународни акти**

➢ Повеља Уједињених нација

➢ Универзална декларација о људским правима (1948);

➢ Европска повеља о људским правима (1950);

➢ Међународни пакт о грађанским и политичким правима (1966);

➢ Међународни пакт о економским, социјалним и културним правима (1966);

➢ Конвенција о правима детета (1989) и протоколи уз конвенцију;

➢ Конвенција о правима особа са инвалидитетом (2006);

➢ Конвенција о спречавању свих облика дискриминације жена (тзв. CEDAW);

➢ УН Програм акције у односу на мало оружје и практичне мере за разоружање (ПоА);

➢ Резолуција СБУН – жене мир и безбедност 1325(2000), 1820 (2008), 1888 (2009), 1889 (2009), 1906 (2010), 2016 (2013), 2122 (2013);

➢ Резолуција ГСУН 65/69 – Жене, разоружање, неширење и контрола оружја;

➢ Пекиншка декларација и Платформа за акцију (1995);

➢ Пекинг + 15 и Пекинг + 25 – Национални преглед о оствареном напретку у спровођењу пекиншке Декларације и Платформе за акцију;

➢ Програм Акције Међународне конференције о становништву и развоју (1994);

➢ Специјална сесија ГСУН: Жене 2000: Родна равноправност, развој и мир за 21 век (2000) – Миленијумска декларација УН A/Res/55/2 (2000);

➢ Директива Савета Европе 78/2000 о дискриминацији;

➢ Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања;

➢ Агенда 2030 – циљеви одрживог развоја A/RES/70/1 (2015);

➢ Eвропска конвенција за заштиту људских права и основних слобода и пратећи протоколи;

➢ Повеља ЕУ о основним правима 2016/c 202/025;

➢ Бечка декларација и програм деловања (1993);

**Правни оквир Републике Србије**

➢ Устав Републике Србије, у основним одредбама гарантује равноправност жена и мушкараца и обавезује државу да води политику једнаких могућности (члан 15), забрањује непосредну и посредну дискриминацију по било ком основу или личном својству укључујући и пол (члан 21. став 3), прописује могућност предузимања посебних мера ради постизања пуне равноправности лица или групе лица које су у неједнаком положају са осталим грађанима (члан 21. став 4), гарантује једнакост пред законом (члан 21. став 1), једнаку законску заштиту (члан 21. став 2), заштиту пред судовима (члан 22. став 1), другим државним органима (члан 36. став 1) и међународним институцијама (члан 22. став 2), право на жалбу или друго правно средство против одлуке којом се одлучује о његовом праву или обавези (члан 36. став 2), право на правну помоћ (члан 67. став 1) од стране адвокатуре (члан 67. став 2) и службе правне помоћи у ЈЛС (члан 67. став 2) и упућује на законско регулисање бесплатне правне помоћи (члан 67. став 3), право на рехабилитацију и накнаду материјалне и нематеријалне штете проузроковане незаконитим или неправилним радом државног органа (члан 35. став 2), јемчи заштиту података о личности (члан 42), право азила (члан 57), слободу одлучивања о склапању брака, равноправност супружника, изједначава статус ванбрачне заједнице и брака у складу са законом 62), гарантује равноправност родитеља у издржавању, васпитању и образовању деце (члан 65), јемчи слободу одлучивања о рађању (члан 63) и посебну заштиту мајки, трудница, деце и самохраних родитеља (члан 66) као и посебну здравствену заштиту трудница, мајки и самохраних родитеља са децом до седме године, која се финансира из јавних прихода (члан 68) и социјалну заштиту породице и запослених

➢ Закон о родној равноправности („Службени гласник РС“ број 52/21);

➢ Закон о изменама и допунама Кривичног законика („Службени гласник РС“ број 35/19);

➢ Закон о забрани дискриминације („Службени гласник РС“ број 22/09 и 52/21);

➢ Закон о спречавању насиља у породици („Службени гласник РС“ број 94/16);

➢ Закон о равноправности полова („Службени гласник РС“ број 104/09);

**1. ОПШТИ ДЕО**

1.1.Назив, подаци о седишту и одговорном лицу и лицу за координацију током израде пројекта

Назив ОПШТИНА ДИМИТРОВГРАД,

Mатични број, 06867804

ПИБ, 101045378

адреса седишта, Балканска 2 , 18 320 Димитровград,

Подаци о одговорном лицу и лицу за координацију током израде пројекта

Име и презиме Светланче Станков,

Број телефона на радном месту: 010/361-108, локал 114,

Мобилни телефон 062/8806430 e-mail [opstiposlovi@dimitrovgrad.rs](mailto:opstiposlovi@dimitrovgrad.rs).

Општина врши послове из своје надлежности утврђене Уставом и законом, као и послове из оквира права и дужности Републике који су јој законом поверени.

Општина, преко својих органа, у складу са Уставом и законом:

1. доноси статут, буџет и завршни рачун, просторни и урбанистички план и план развоја Општине, као и стратешке планове и програме локалног економског развоја;
2. уређује и обезбеђује обављање и развој комуналних делатности, локални превоз, коришћење грађевинског земљишта и пословног простора;
3. стара се о изградњи, реконструкцији, одржавању и коришћењу некатегорисаних и општинских путева, као и улица и других јавних објеката од општинског значаја;
4. стара се о задовољавању потреба грађана у области просвете (предшколско васпитање и образовање и основно и средњеобразовање и васпитање), научноистраживачке и иновационе делатности, културе, здравствене и социјалне заштите, дечије заштите, спорта и физичке културе;
5. обезбеђује остваривање посебних потреба особа са инвалидитетом и заштиту права осетљивих група;
6. стара се о развоју и унапређењу туризма, занатства, угоститељства и трговине;
7. доноси и реализује програме за подстицање локалног економског развоја, предузима активности за одржавање постојећих и привлачењенових инвестиција и унапређује опште услове пословања;
8. стара се о заштити животне средине, заштити од елементарних и других непогода, заштити културних добара од значаја за Општину;
9. стара се о заштити, уређењу и коришћењу пољопривредног земљишта и спроводи политику руралног развоја;
10. стара се о остваривању, заштити и унапређењу људских и мањинских права, родној равноправности, као и о јавном информисању у Општини;
11. образује и уређује организацију и рад органа, организација и служби за потребе Општине, организује службу правне помоћи грађанима и уређује организацију и рад мировних већа;
12. утврђује симболе Општине и њихову употребу;
13. управља општинском имовином и утврђује стопе изворних прихода, као и висину локалних такси;
14. прописује прекршаје за повреде општинских прописа;
15. обавља и друге послове од локалног значаја одређене законом, као и послове од непосредног интереса за грађане, у складу са Уставом, законом и овим статутом.

Послови из надлежности општина утврђени Уставом и законом, ближе су одређени Јединственим пописом послова јединица локалне самоуправе који обезбеђује министарство надлежно за локалну самоуправу у складу са законом.

Органи Општине су: Скупштина општине, председник Општине, Општинско веће и Општинска управа.

У складу са законом којим се уређује правобранилаштво, орган Општине је и Општинско правобранилаштво.

Послове Општине врше органи Општине у оквиру своје надлежности утврђене законом и статутом.

Скупштина општине доноси акте општег карактера.

Ако законом или другим прописом није утврђено који орган је надлежан за обављање послова из надлежности Општине, све послове који се односе на уређивање односа из надлежности Општине врши Скупштина општине, а послове који су по својој природи извршни, врши председник Општине.

Ако се према природи посла не може утврдити надлежност у складу са ставом 2. овог члана, надлежна је Скупштина општине.

Послови из надлежности Општинске управе врше се у оквиру основних организационих јединица у складу са врстом и обимом послова које обављају.

У Општинској управи, за вршење сродних послова образују се унутрашње организационе јединице – Одељења.

Одељења се образују према врсти, међусобној повезаности и обиму послова чијим се вршењем обезбеђује несметан, ефикасан и усклађен рад у области за коју се образује.

Правилником о организацији послова и систематизацији радних места у органима и службама општине Димитровград, који усваја Општинско веће, могу се у оквиру унутрашњих организационих јединица образовати одсеци и групе као уже унутрашње организационе јединице.

Одсеци и групе се образују према пословима који захтевају непосредну повезаност и организациону посебност.

У Општинској управи основне организационе јединице су:

* Одељење за буџет, финансије, послови ЈН, ЛЕР, локалну пореску администрацију, пољопривреду и заштиту живорне средине;
* Одељење за урбанизам, грађевинарство, обједињену процедуру и извршења, имовинско правне послове и комунално-стамбену делатност;
* Одељење за инспекцијске послове и
* Одељење за општу управу, заједничке послове, послове органа општине, друштвене делатности и људске ресурсе.

Као посебна организациона јединица ван организационе структуре Општинске управе формира се кабинет председника општине.

**1.2.Родно осетљива статистика запослених у општини Димитровград.**

Да би се добро разумеле потребе за остваривањем родне равноправности неопходна је постојање родно осетљиве статистике, родно разврстаних података и родних индикатора. То су кључни алати за формулисање, примену, надзирање, евалуацију и ревизију циљева на свим нивоима друштвеног деловања. Родно осетљива статистика обезбеђује податке за креирање и ревизију политике и програма организација како не би производиле различите ефекте на жене и мушкарце. Поред тога, она обезбеђује веродостојне податке о стварним ефектима политика и програма на животе жена и мушкараца. Општина Димитровград исказује висок ниво родно осетљиве статистике, али многи државни органи, институције и привредни субјекти не прикупљају и не евидентирају родно разврстане податке.

Редовно и свеобухватно праћење и приказивање родно осетљивих података омогућавају сагледавање стања у друштву (организацији) у погледу родно засноване дискриминације, као и креирање, планирање и спровођење политика и програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

У Републици Србији је у претходном периоду значајно унапређено прикупљање података и разврставање по полу, али и даље постоји много простора за унапређење.

Србија је била прва држава ван Европске уније која је 2016. године увела Инедкс родне равноправности.

**Укупан број запослених у Органима општине Димитровград**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Укупан број запослених и радно ангажованих лица: 58 (100 %) | | | | | | | | | | | | | |
|  | | | | | | | | | | | | | |
| Број и проценат запослених и радно ангажованих жена: 34 ( 58,62 %) | | | | | | | | | | | | | |
|  | | | | | | | | | | | | | |
| Број и проценат запослених и радно ангажованих мушкараца: 24 ( 41,37 %) | | | | | | | | | | | | | |
|  | | | | | | | | | | | | | |
| Старосна структура: | | | | | Укупно: 3 (5,17 %)  Ж: 3 (5,17%)  М: / | | | Од 21-30 година живота | |  | | |  |
|  | | | | | Укупно: 12 (20,68 %)  Ж: 9 (15,51%)  М: 3 (5,17%) | | | Од 31-40 година живота | |  | | |  |
|  | | | | | Укупно: 23 (39,65%)  Ж:10 (17,24%)  М: 13 (22,41%) | | | Од 41-50 година живота | |  | | |  |
|  | | | | | Укупно: 15 (25,86 %)  Ж: 10 (17,24%)  М: 5 (8,62%) | | | Од 51-60 година живота | |  | | |  |
|  | | | | | Укупно: 5 (8,62%)  Ж: 3 (5,17%)  М: 2 (3,44%) | | | Од 61-70 година живота | |  | | |  |
|  | | | | |  | | |  | |  | | |  |
| Квалификације које поседују запослена и радно ангажована лица, разврстана по полу: | | | | | | | | | | | | | |
|  | Ниво | | | | | Укупно: | | Жена: | | Мушкараца: | | |  |
| квалификације: | | | | | 58 (100 %) | | 34 (58,62 %) | | 24 (41,37 %) | | |
| 1. Висока | | | | | 41 (70,68%) | | 23 (39,65%) | | 18 (31,03 %) | | |  |
| 2.Виша | | | | | 7 (12,06%) | | 6 (10,39 %) | | 1 (1,72 %) | | |  |
| 3. Средња | | | | | 10 ( 17,24%) | | 5 (8,62 %) | | 5 (8,62 %) | | |  |
| 4. | | | | | ( %) | | ( %) | | ( %) | | |  |
| 4. | | Број и проценат запослених и радно ангажованих лица на извршилачким радним местима и на положајима, разврстаних по полу: | | | | | | | | | |
|  |  | Укупан број и проценат | | | Број и проценат жена | | Број и проценат мушкараца | |  |
| Лица на извршилачким радним местима | 37 (100 %) | | | 24 (64,86 %) | | 13 (35,13 %) | |
| Лица на положајима | 1 (100%) | | | 0 ( 0%) | | 1 (100 %) | |

**2.ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ**

У овом делу Плана смањења ризика потребно је направити кратак преглед области и процеса у функционисању Општине Димитровград у којој може доћи до повреде принципа родне равноправности. Општина Димитровград нема интерну документацију из области родне равноправности. Такође, не постоје принципи или мере којима се мање заступљеном полу обезбеђује активно учешће у саставу и раду органа управљања и не издвајају се средства за унапређење родне равноправности. Без обзира на непостојање мера или принципа у спровођењу родне равноправности у општини Димитровград у претходном периоду није било узнемиравања, полног узнемиравања, посредне или непосредне дискриминације, као ни судских спорова из ове области.

Из овога се може закључити да услуге које нуди Општина Димитровград се користе у приближно истом проценту и да је заступљеност полова скоро уједначена у коришћењу ове услуге. Мере које су предвиђене овим Планом управљања ризицима су пре свега са циљем унапређења до потпуне примене принципа родне равноправности.

**3.МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**

Мере за остваривање и унапређење родне равноправности се могу разврстати у опште мере и посебне мере. Опште мере се доносе након друштвеног дијалога и широког друштвеног консензуса, док се посебне мере доносе појединачно на нивоу организације.

**3.1.Опште мере**

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или налаже одговарајуће поступање ради остваривања родне равноправности. Опште мере обухватају и мере утврђене другим актима (декларације, резолуције, стратегије и сл.), чији је циљ остваривање родне равноправности.

**3.2.Посебне мере**

Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода. Посебне мере, у складу са општим мерама одређују и спроводе орган јавне власти, послодавци и удружења. Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

➢ право жена, девојчица и мушкараца на информисаност и једнаку доступност политикама, програмима и услугама;

➢ примена уродњавања и родно одговорног буџетирања у поступку планирања, управљања и спровођења планова, пројеката и политика;

➢ промовисање једнаких могућности у управљању људским ресурсима и на тржишту рада;

➢ уравнотежена заступљеност полова у управним и надзорним телима и на положајима;

➢ уравнотежена заступљеност полова у свакој фази формулисања и спровођења политика родне равноправности;

➢ употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;

➢ прикупљање релевантних података разврстаних по полу и њихово достављање надлежним институцијама. Посебне мере примењују се док се не постигне циљ због којег су прописане.

**3.2.1. Мере које се одређују и случајевима осетно неуравнотежене заступљености полова**

У општини Димитровград нема осетно неуравнотежену заступљеност полова у органима одлучивања, као и организационој структури, па тако овакве мере нису неоходне за унапређење принципа родне равноправности.

**3.2.2. Подстицајне мере**

Подстицајне мере представљају мере којима се дају посебне погодности или уводе посебни подстицаји у циљу унапређења положаја и обезбеђивања једнаких могућности за жене и мушкарце у свим областима деловања.

Општина Димитровград услед потреба за остваривање и унапређење родне равноправности доноси следећу подстицајну меру:

➢ Активирање већег броја жена у органима власти кроз предлагање већег броја жена у поступцима избора и стварање женских струковних асоцијација

**МЕРА 1. АКТИВИРАЊЕ ВЕЋЕГ БРОЈА ЖЕНА У ОРГАНИМА ОПШТИНЕ ДИМИТРОВГРАД КРОЗ ПРЕДЛАГАЊЕ ВЕЋЕГ БРОЈА ЖЕНА У ПОСТУПЦИМА ИЗБОРА И СТВАРАЊЕ ЖЕНСКИХ СТРУКОВНИХ АСОЦИЈАЦИЈА**

Разлог за увођење мере:

Иако у органима Општине Димитровград су жене заступљене у одговарајућем проценту у односу на укупан број одборника, потребно је оснажити жене за активну партиципацију у изборним поступцима за остале органе општине. У општини Димитровград не постоје родне струковне асоцијације које би се бринуле о индивидуалном образовном усавршавању женских чланица. Стварањем оваквих струковних асоцијација чланице органа општине би имале могућност за додатно усавршавање са циљем квалитетнијег просветног деловања у развоју друштва.

**Време за увођење мере:**

Период од 2023 – 2027. године.

Начин спровођења и контроле спровођења мере:

➢ Кроз изборне поступке за органе општине предлагати већи број жена као кандидате. Контролу спровођења ове активности вршиће лица које су одговорна за спровођење мера из Плана управљања ризицима.

➢ Формирати женске струковне асоцијације у оквиру органа опшптине .

**Престанак спровођења мера:**

➢ Активирање већег броја жена у органе општине кроз предлагање већег броја жена у поступцима избора је континуиран процес којим се постиже потпуна равноправност у партиципацији и одлучивању.

➢ Формирањем женских струковних асоцијација у задатом периоду остварује се циљ додатних могућности академског усавршавања чланица органа општине.

**3.2.3. Програмске мере**

Овим мерама се операционализују програми за остваривање и унапређење родне равноправности.

Општина Димитровград услед потреба за остваривање и унапређење родне равноправности доноси следеће програмске мере:

➢ Имплементација родно осетљивог језика у интерним документима;

➢ Похађање обука, семинара и конференција за лица која се налазе у органима Општине Димитровград у вези са родном равноправношћу;

➢ Успостављање сарадње са државним органима и организацијама цивилног друштва;

**МЕРА 1. ИМПЛЕМЕНТАЦИЈА РОДНО ОСЕТЉИВОГ ЈЕЗИКА У ИНТЕРНИМ ДОКУМЕНТИМА**

Недоследна употреба женског рода када означавамо жене које обављају одређена занимања или јавне функције није питање граматичке правилности, јер је употреба женског рода граматички не само исправна већ и неопходна. Стога је доследна употреба језика равноправности питање свести о важности друштвене једнакости мушкараца и жена.

**Разлог за увођење мере:**

У интерним документима органа општине Димитровград није присутан родно сензитиван језик. Сва документација се води у граматички мушком роду и подразумева природно мушки и женски род лица на који се односе.

**Време за увођење мере:**

Након усвајања Плана управљања ризицима на Скупштини општине Димитровград почеће се примењивање ове мере.

**Начин спровођења и контроле спровођења мере:**

Лице задужено за спровођење мера из родне равноправности – ће вршити контролу свих интерних докумената у складу са Приручником за употребу родно осетљивог језика који је објављен на интернет страни Координационог тела за родну равнопраност Владе Републике Србије.

**Престанак спровођења мере:**

Мера имплементације родно осетљивог језика је трајна тј. нема временско ограничење и спроводиће се од дана усвајања Плана управљања ризицима на Скупштини општине Димитровград

**МЕРА 2: ПОХАЂАЊЕ ОБУКА, СЕМИНАРА И КОНФЕРЕНЦИЈА ЗА ЛИЦА КОЈА СЕ НАЛАЗЕ У ОРГАНИМА ОПШТИНЕ ДИМИТРОВГРАД У ВЕЗИ СА РОДНОМ РАВНОПРАВНОШЋУ**

**Разлог за увођење мере:**

Стицање нових знања и вештина у пуној примени принципа родне равноправности у општни Димитровград.

**Време за увођење мере:**

Континуирано.

**Начин спровођења и контроле спровођења мере:**

Примена нових знања и вештина стечених на обукама, семинарима и конференцијама у раду органа Општине Димитровград приликом:

➢ утврђивања програмских циљева и начела и програма рада;

➢ одабира чланова у Управним и Надзорним Одборима установа и ЈП;

➢ израде програмских и статутарних докумената, правилника и других аката;

➢ давања сагласности за потпис колективних уговора, договора и споразума са државним органима и органима локалне самоуправе;

➢ формирања струковних асоцијација;

**Престанак спровођења мере:**

Мера похађања обука, семинара и конференција за лица која се налазе у органима управљања Општине Димитровград је трајна тј. нема временско ограничење и спроводиће се од дана усвајања Плана управљања ризицима.

**МЕРА 3. УСПОСТАВЉАЊЕ САРАДЊЕ СА ДРЖАВНИМ ОРГАНИМА И ОРГАНИЗАЦИЈАМА ЦИВИЛНОГ ДРУШТВА**

**Разлог за увођење мере:**

Успостављањем континуиране сарадње са државним органима и организацијама цивилног друштва у виду размене информација и знања са циљем унапређења родне равноправности омогућава се једноставнија имплементација обавеза проистеклих из законских и подзаконских аката.

**Време за увођење мере:**

Други и трећи квартал 2025. године.

**Начин спровођења и контроле спровођења мере:**

Спровођење ове мере се врши потписивањем Меморандум

**4. ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА**

***Одговорна лица у спровођењу мера из Плана управљања ризицима***

|  |  |  |  |  |
| --- | --- | --- | --- | --- |
| Редни број | Име и презиме | Функција | Телефон | Емаил |
| **1.** | **Владица Димитров** | **Председник општине Димитровград** | **0628806410** | [**predsednik@dimitrovgrad.rs**](mailto:predsednik@dimitrovgrad.rs) |
| **2.** | **Светланче Станков** | **Лице задужено за родну равноправност** | **0628806430** | [**opstiposlovi@dimitrovgrad.rs**](mailto:opstiposlovi@dimitrovgrad.rs) |
| **3.** | **Драган Голубов** | **Начелник ОУДимитровград** | **0628806435** | [**nacelnik@dimitrovgrad.rs**](mailto:nacelnik@dimitrovgrad.rs) |

**РЕЗИМЕ**

У будућем деловању потребно је обезбедити и подстаћи организовање запослених жена, подржати женске секције у органима општине и обезбедити њихово активно и равноправно учешће у колективним преговарањима са послодавцем.

У функцији спровођења посебних мера и унапређења родне равноправности Општина Димитровград донела је следеће подстицајне и програмске мере:

**А) Подстицајна мера**

➢ Активирање већег броја жена у органе општине кроз предлагање већег броја жена у поступцима избора и стварање женских струковних асоцијација

**Б) Програмске мере**

➢ Имплементација родно осетљивог језика у интерним документима;

➢ Похађање обука, семинара и конференција за лица која се налазе у органима општине Димитровград у вези са родном равноправношћу;

➢ Успостављање сарадње са државним органима и организацијама цивилног друштва;

Све мере су донете са циљем континуираног унапређења родне равноправности у деловању Органа општине. Такође, битно је напоменути да општина Димитровград нема осетно неуравнотежену заступљеност полова у органима одлучивања, као и организационој структури, већ се мере доносе са циљем квалитативног унапређења родне компоненте у функционисању ове организације.

Спровођење мера се врши континуирано кроз процесе доношења одлука, квалитативним извештавањем органа руковођења о свим битним елементима везаним за родну равноправност, као и подизањем свести код чланова о значају примене принципа родне равноправности.

Како су предложене мере дугорочне или трајне не постоји рок за њихов завршетак већ се примењују у континуитету. Израдом Плана управљања ризицима и спровођењем мера које су у њему наведене општина Димитровград ће могућности да уколико дође до повреде принципа родне равноправности свести на минимум.

**ПРЕДСЕДНИК**

**ОПШТИНЕ ДИМИТРОВГРАД**

**Владица Димитров, с.р.**

**ПРИЛОЗИ**

– Одлука о именовању лица за спровођење мера из обласи родне равноправноправности

**- III - Списак државних органа и организација цивилног друштва које се баве унапређењем принципа родне равноправности**

|  |  |  |  |
| --- | --- | --- | --- |
| **Редни број** | **Назив државног органа/организације** | **Контакт** | |
| **телефон** | **Email** |
| **1.** | Координационо тело за родну равноправност  Владе Републике Србије | 011/361-9833 | [rodna.ravnopravnost@gov.rs](mailto:rodna.ravnopravnost@gov.rs) [kabinet@mre.gov.rs](mailto:kabinet@mre.gov.rs) |
| **2.** | Сектор за антидискриминациону политику и родну равноправност Министарства за људска и  мањинска права и друштвени дијалог | 011/214-2021  011/311-0574 | [antidiskriminacija.rodna@minljmpdd.gov.rs](mailto:antidiskriminacija.rodna@minljmpdd.gov.rs) |
| **3.** | Заштитник грађана | 011/206-8100 | [zastitnik@zastitnik.rs](mailto:zastitnik@zastitnik.rs) [kabinet@zastitnik.rs](mailto:kabinet@zastitnik.rs) |
| **4.** | Пoвeрeник зa зaштиту рaвнoпрaвнoсти | 011/243-8020  011/243-6464 | [poverenik@ravnopravnost.gov.rs](mailto:poverenik@ravnopravnost.gov.rs) |